Hugo Meisl 1937-ben bekövetkezett halálával a Wundermannschaft is sikerei végéhez ért. Ugyan kvalifikálták magukat az 1938-as világbajnokságra, de azon már nem vettek részt, ugyanis időközben bekövetkezett az Anschluss. A Hitleri Németország politikai okokra hivatkozva arra kötelezte az osztrák játékosokat, hogy a német válogatott színeiben lépjenek pályára. Bár többen megtették ezt, a Sepp Herberger vezette német válogatott már az első fordulóban kiesett. Ez mind a mai napig az ország történetének legrosszabb szereplése a világbajnokságokon. 1939. január 23-án Matthias Sindelart, aki nem volt hajlandó a német válogatottban futballozni, holtan találták lakásában. Bár egyértelmű bizonyítékot nem találtak, vélhetően a kor egyik legjobb labdarúgója öngyilkos lett.